રવિવારે, બિહારમાં ભાજપની કારમી હાર અને જેડીયુ, આરજેડીની જીતને ગુજરાતભરમાં અનામતની માંગ કરી રહેલા પાટીદારો વધાવી લીધી. ભાજપની હાર બાદ અમદાવાદ, સુરત અને રાજકોટ સમેત ગુજરાતભરમાં અનેક જગ્યાએ પાટીદારોએ ફટાકડા ફોડી ભાજપની હારની ઉજવણી કરી. એટલું જ નહીં બિહાર બાદ ગુજરાતમાં યોજાનારી સ્થાનિક સ્વરાજ્યની ચૂંટણીમાં પણ ભાજપને આ જ રીતે પડતી કરાવીશું તેવી ચિમકી ઉચ્ચારી પાટીદારોએ એકબીજાને મીઠાઇઓ ખવડાવી.